Bobo Diulasas
Bobo Diulasas (pranc. Bobo-Dioulasso) – antras pagal dydį Burkina Faso miestas. Yra šalies vakaruose, 350 km į pietvakarius nuo Uagadugu. Aukštutinių Baseinų regiono administracinis centras. 435,5 tūkst. gyventojų (2006 m.). Svarbus prekybinis centras (prekyba medvilne, žemės riešutais, tabaku, kita žemės ūkio produkcija). Aliejaus gamybos, tabako, siuvimo pramonė. Keliai į Uagadugu, Sikasą, Buakę. Kerta Abidžano-Uagadugu geležinkelis. Yra oro uostas.